་རྟེན་རྣམས༌ནི༌གྲུབ་ཙམ་ཉིད༌ནས༌ལྷ་དང་བཅས་པའི་འཇིག་
རྟེན་གྱིས་མཆོད་པར་འོས་པའི་ཞིང་དུ་གྱུར་པ་ཡིན་མོད་ཀྱང༌། ཐུན་མོང་གདུལ་
- 495 -

ཁྲི་བཤད། ཚོགས་གཏམ། ཚིག་བཀྲ། རབ་གནས་ཀྱི་བཤད་པ་སོགས།
བྱའི་སྣང་ངོར་རྫས་སྔགས་ཏིང་ངེ་འཛིན་གྱི་རྟེན་འབྲེལ་ལ་བརྟེན་ནས་ཡེ་ཤེས་པ་
གསར་དུ་འཇུག་པའི་ཆོ་ག་བྱས་པས་ལྷག་པར་ཡང་བྱིན་རླབས་ཀྱི་གཟི་འོད་འབར་
བར་འགྱུར་བས། རྟེན་གསར་རྙིང་གང་ཡིན་ཀྱང་རབ་གནས་བསྐྱར་མ་ཡང་དང་
ཡང་དུ་སོང་ན་གྲིབ་དང་བར་ཆད་སེལ་ཞིང་འཕྲིན་ལས་གོང་འཕེལ་དུ་རྒྱས་པར་
འགྱུར་བ་ཡིན། དེ་ལྟ་བུའི་ཆོ་ག་ལ་རྒྱས་འབྲིང་བསྡུས་གསུམ་ལས། འདིར་རྒྱས་པ་
དགེ་ལེགས་རྒྱ་མཚོའི་ཆར་འབེབས་དཔལ་ལྡན་སྟོད་རྒྱུད་གྲྭ་ཚང་གི་ཕྱག་བཞེས་
བཞིན་དཀྱིལ་འཁོར་སྒྲུབ་མཆོད་དང་བདག་འཇུག་གིས་རྒྱུད་དག་པར་བྱས་ཏེ།
སྦྱོར་བའི་སྐབས་རབ་ཏུ་གནས་བྱ་རྣམས་དམ་ཚིག་པར་བསྐྱེད་ཅིང་དཀྱིལ་འཁོར་དུ་
གཞུགས་པའི་སྐོར་དང་ཁྲུས་སོགས་སྦྱང་བའི་རིམ་པ་དང་ཡེ་ཤེས་ཀྱི་ལྷ་ལ་སྙན་
གསན་འབེབས་པ་སོགས་བྱས་ནས། དངོས་གཞི་ཡེ་ཤེས་པ་དབྱེར་མེད་དུ་བསྟིམ་
ཞིང་བླ་མ་དང་གཙོ་བོ་ཐ་མི་དད་པས་བླ་མའི་བྱ་བ་དང༌། རབ་ཏུ་གནས་བྱའི་ལྷ་
རྣམས་ཀྱིས་སློབ་མའི་བྱ་བ་མཛད་དེ་དབང་བཞི་རྫོགས་པར་བསྐུར། ཐབས་ཀྱི་
གཞལ་ཡས་ཁང་དུ་སྤྱན་དྲངས་ཏེ་རྒྱས་པའི་སྦྱིན་སྲེག་གིས་ཚིམས་པར་བྱས་ནས་
གཟུགས་བསྒྱུར་དང་མངའ་འབུལ་བརྟན་བཞུགས་སོགས་རྒྱས་པར་བྱས། མཇུག་
ཆོ ག་ལ་ལྷག་ཆད་ཁ་སྐོང་བའི་ཞི་བའི་སྦྱིན་སྲེག་དང་། རྟེན་རྣམས་བསྲུང་ཞིང་
འཕྲིན་ལས་རྒྱས་ཕྱིར་ཆོས་སྐྱོང་བསྒོ་བ་དང་བཅས་བྱས་ཟིན་ནས་ཡོན་བདག་བསྒོ་
བའི་སྐབས་སུ་སླེབ་པ་ཡིན་ལ། ཡོན་བདག་ལ་གང་བསྒོ་བ་ཡིན་ན་རྟེན་རྣམས་ཇི་
སྲིད་གནས་ཀྱི་བར་མཆོད་པ་རྒྱུན་མི་འཆད་པ་དང་། ཁྱད་པར་ཞག་བདུན་གྱི་བར་
མཆོད་ཚོགས་རྒྱ་ཆེན་པོས་མཆོད་དགོས་པར་གདམས་པ་སོགས་ཡིན། མཐའ་རྟེན་
གྱི་ཚུལ་དུ་བཅོམ་ལྡན་འདས་ཀྱིས་བདེན་ཚིག་གིས་བྱིན་གྱིས་བརླབས་པའི་བཀྲ་ཤིས་
པའི་རྫས་རྣམས་གཏད་དགོས་པ་ཡིན་པས། རྫས་རང་རང་གི་མཚོན་དོན་དང་
མཐུན་པར་རང་དོན་ཆོས་སྐུ་མངོན་དུ་བྱས་ནས། འཕྲིན་ལས་རྣམ་བཞིས་གཞན་
དོན་མཐར་ཕྱིན་པའི་རྟེན་འབྲེལ་འགྲིག་ཅིང་དེ་ལ་བརྟེན་ནས་དཔོན་སློབ་འདུས་སྡེ་
- 496 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
སྦྱིན་བདག་དང་བཅས་པའི་ཕྱི་ནང་གི་མི་ཤིས་པའི་མཚན་མ་མཐའ་དག་ཞི་ནས་
བཀྲ་ཤིས་བདེ་ལེགས་རྒྱ་ཆེན་པོ་རྒྱུན་མི་འཆད་དུ་འབྱུང་བར་བྱིན་གྱིས་བརླབས་
སོང་སྙམ་པའི་སྤྱན་དམིགས་མཛད་པར་ཞུ།
འོ་དེ་ཡང་ཇི་སྐད་དུ། བསོད་ནམས་དར་རྒྱས་རི་རྒྱལ་ལྷུན་པོ་བཞིན། སྙན་ གྲགས་
ཆེན་པོས་ནམ་མཁའ་བཞིན་དུ་ཁྱབ། ། ཚེ་རིང་ནད་མེད་གཞན་དོན་ལྷུན་གྱིས་གྲུབ། །
ཡོན་ཏན་རྒྱ་མཚོ་མཆོག་གི་བཀྲ་ཤིས་ཤོག ། ཅེས་ཤིས་པར་བརྗོད་པའི་བདེན་ཚིག་གི
ས་ངག་ལམ་ཡངས་པོར་ཕྱེས་ཏེ་བརྗོད་པར་བྱ་བ་ནི། དེ་ཡང་འཇམ་མགོན་བླ་མ་ཙོ
ང་ཁ་བ་ཆེན་པོའི་ཞལ་ནས། བསྟན་པ་ཁོ་ན་ལྷར་བཅས་འགྲོ་བ་ཡི། ། བདེ་ ལེགས་
ཀུན་གྱི་རྩ་བར་ཡིད་ཆེས་ནས། ། ལུས་སྲོག་ཡལ་བར་གྱུར་ཀྱང་མི་གཏོང་བའི། ། སྙིང་
སྟོབས་ཆེན་པོས་དམ་ཆོས་འཛིན་གྱུར་ཅིག ། ཅེས་དང་། རྒྱལ་བའི་སྲས་པོ་ཞི་བ་ལྷ
ས། འགྲོ་བའི་སྡུག་བསྔལ་སྨན་གཅིག་པུ། ། བདེ་བ་ཐམས་ཅད་འབྱུང་བའི་གནས། །
བསྟན་པ་རྙེད་དང་བཀུར་སྟི་དང་། ། བཅས་ཏེ་ཡུན་རིང་གནས་གྱུར་ཅིག ། ཅེས་གསུ
ངས་པ་ལྟར། སྐྱེ་དགུ་རྣམས་ཀྱི་སྡུག་བསྔལ་དང་ཀུན་འབྱུང་གི་ནད་མ་ལུས་པ་སེལ་
བའི་སྨན་གཅིག་པུ་དང་། མངོན་པར་མཐོ་བ་དང་ངེས་པར་ལེགས་པའི་བདེ་དགེ་ལེ
གས་ཚོགས་མ་ལུས་པ་འབྱུང་བའི་གནས་གཅིག་པུ་ནི་རྒྱལ་བའི་བསྟན་པ་རིན་པོ་ཆེ་
ཉག་གཅིག་ཡིན་ལ། བསྟན་པ་དེ་འཛིན་ཚུལ་ཡང་ཆོས་མངོན་པ་ མཛོད་ལས། སྟོ
ན་པའི་དམ་ཆོས་རྣམ་གཉིས་ཏེ། ། ལུང་དང་རྟོགས་པའི་བདག་ཉིད་དོ། ། དེ་འཛིན་བྱེ
ད༌པ་སྨྲ་བྱེད་དང་། ། སྒྲུབ་པར་བྱེད་པ་ཁོ་ན་ཡིན། ། ཞེས་གསུངས་པ་ལྟར། ལུང་གི་
བསྟན་པ་སྡེ་སྣོད་གསུམ། འཆད་ཉན་གྱི་སྒོ་ནས་འཛིན་པ་དང་། རྟོགས་པའི་བསྟན་
པ་བསླབ་པ་གསུམ། སྒྲུབ་པ་ཉམས་ལེན་གྱི་སྒོ་ནས་འཛིན་པ་སྟེ། དེ་ གཉིས་ལ་རིམ་
པ་བཞིན་ཀློག་པ་ཐོས་བསམ་གྱི་འཁོར་ལོ་དང་སྤོང་བ་བསམ་གཏན་གྱི་འཁོར་ལོ་ཞེ
ས་བྱ། བྱ་བ་ལས་ཀྱི་འཁོར་ལོ་ནི། བསྟན་འཛིན་གྱི་སྐྱེས་བུ་རྣམས་དང་བསྟན་པའི་སྦྱི
- 497 -

ཁྲི་བཤད། ཚོགས་གཏམ། ཚིག་བཀྲ། རབ་གནས་ཀྱི་བཤད་པ་སོགས།
ན་བདག་རྣམས་ཀྱིས་སྐུ་གསུང་ཐུགས་རྟེན་དང་གཙུག་ལག་ཁང་བཞེངས་པ། དགེ་
འདུན་གྱི་སྡེ་གསར་དུ་འཛུགས་ཅིང་སྤྱི་རྫས་འབུལ་བ་སོགས་ཀྱི་སྒོ་ནས་བསྟན་པ་རྒྱ
ས་པར་བྱེད་པ་ཡིན། དེ་རྣམས་ཀྱི་ནང་ནས་ཀྱང་དགེ་འདུན་གྱི་སྡེ་འཛུགས་པ་ནི། རྒྱ
ལ་བའི་བསྟན་པ་དར་ཞིང་རྒྱས་པར་བྱེད་པའི་གཞི་དང་རྩ་བ་ རྨད་དུ་བྱུང་བ་ཡིན་
ཏེ། མཁས་གྲུབ་ཐམས་ཅད་མཁྱེན་པའི་ཞལ་ནས། སྐྱེ་དགུ་རྣམས་ཀྱི་ཕན་བདེའི་
གཞི། ། མ་ལུས་རྒྱལ་བའི་བསྟན་ལས་འབྱུང་། ། བསྟན་པའི་ཆུ་བོ་ འཕེལ་བའི་གཞི། །
དགེ་འདུན་ཆུ་གཏེར་ཆེན་པོ་སྟེ། ། ཞེས་གསུངས་པ་ལྟར་ཡིན། དེས་ན་དགེ་བཅུའི་
དཔལ་དང་ལྡན་པའི་རྔ་ཞེས་གྲགས་པའི་ཡུལ་གྲུ་ཆེན་པོ་འདིར་ཡང་ས་དགེ་ཇོ་ནང་
སོགས་ཀྱི་གྲུབ་མཐའ་འཛིན་པའི་དགེ་འདུན་གྱི་སྡེ་མི་ཉུང་ཙམ་ཡོད་མོད། མདོ་སྔ
གས་ཟུང་འབྲེལ་གྱི་དགེ་ལྡན་རིང་ལུགས་འཛིན་པའི་མཚན་ཉིད་ཀྱི་བཤད་གྲྭ་ཤིན་
ཏུ་དཀོན་པར་གྱུར་པ་ན། ངེད་ཅག་གང་གི་སྐྱེ་བར་བཏགས་པའི་གྲུབ་དབང་གོང་
མ་འཕགས་མཆོག་ཕྱག་ན་པདྨོའི་སྤྲུལ་བའི་ཟློས་གར་དེ་དག་གི་ ཐུགས་བསྐྱེད་
དང་སྨོན་ལམ་གྱི་འབྲས་བུ་དུས་སུ་སྨིན་པ་དང་། གཞན་ཡང་བསྟན་འཛིན་གྱི་སྐྱེས་
མཆོག་དམ་པ་དུ་མས། བདེན་ཚིག་བཀྲ་ཤིས་ཀྱི་མེ་ཏོག་འཐོར་ཏེ་ བྱིན་གྱིས་བརླ
བས་པའི་མཐུ་དང་། བསྟན་པའི་སྦྱིན་བདག་གོང་མ་ཆེན་པོའི་ལུང་ལས་ཀྱིས་མངོན་
པར་མཐོ་བའི་རྨེའུ་རྒྱལ་པོ་ཡབ་སྲས་རིམ་པར་བྱོན་པ་རྣམས་ཀྱིས་བསྟན༌པ་དང༌
བསྟན་འཛིན་གུས་ཞབས་ཀྱིས་མཆོད་པའི་མཐུ་ལ་བརྟེན་ནས་བཀའ་པོད་ཆེན་པོ་ལྔ་
དང་། གསང་ཆེན་བླ་མེད་རྡོ་རྗེ་ཐེག་པའི་ཆོས་ཀྱི་སྒྲ་དབྱངས་བརྒྱུད་མར་སྒྲོག་པའི་
ཆོས་གྲྭ་འདི་ལྟ་བུ་ཚུགས་ཤིང་། ལྷག་པར་སྔོན་བསགས་བསོད་ནམས་ཀྱི་ནུས་མཐུ་དུ
ས་སུ་སྨིན་པའི་ས་སྐྱོང་མིའི་དབང་བོ་འདི་ཉིད་ཀྱི་སྐུ་རིང་ལ། རྟེན་བཞེངས། གྲྭ་རྒྱུ
ན། སྤྱི་རྫས་ཀྱི་དོ་དམ་སོགས་ཆོས་སྲིད་གང་ཐད་ནས་གཞན་དང་མི་མཉམ་པའི་ཐུ
གས་ཁུར་རྒྱ་ཆེན་པོ་བཞེས་པའི་བཀའ་དྲིན་ལ་བརྟེན་ནས་ལུགས་ གཉིས་ཀྱི་ལེ
གས་ཚོགས་ཐམས་ཅད་དབྱར་གྱི་དཔལ་མོ་དང་འགྲོགས་པའི་ཆུ་གཏེར་བཞིན་དུ་གོ
- 498 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
ང་ནས་གོང་འཕེལ་དུ་འགྱུར་བའི་གནས་སྐབས་འདི་ལྟར་ལགས་ལ། སྤྱིར་སྐུ་གསུ
ང་ཐུགས་ཀྱི་རྟེན་བཞེངས་པའི་ཕན་ཡོན་མདོ་རྒྱུད་དགོངས་འགྲེལ་དང་བཅས་པ་
ནས་མཐའ་ཡས་པ་གསུངས་པ་སྨོས་ཀྱིས་མི་ལང་མོད་ཚུར་བསྡུས་ན་གནས་སྐབས་
དང་མཐར་ཐུག་གི་ཕན་ཡོན་གཉིས་ཀྱི་ནང་དུ་འདུ་བས། གནས་སྐབས་སུ་ཚེ་རིང་ཞི
ང་ནད་མེད་པ་དང་། དཔལ་འབྱོར་རིགས་རྒྱུད་མངའ་ཐང་སྙན་པའི་གྲགས་པ་སོ
གས་ཕྱོགས་བཅུར་རྒྱས་པར་འགྱུར་བ་དང་། དཀོན་མཆོག་གི་ འཕྲིན་ལས་ཞུགས་
ཏེ་སྒོ་གསུམ་དགེ་བ་ལ་གཞོལ་བས་ཕྱི་མའི་སྐྱེ་བ་བརྒྱུད་མར་ངན་འགྲོ་ལ་སོགས་པའི་
མི་ཁོམ་པའི་གནས་སུ་ནམ་ཡང་མི་སྐྱེ་ཞིང་། རབ་ཏུ་བྱུང་བའི་ རྟེན་བཟང་རྣམ་
པར་དག་པ་ཐོབ་སྟེ་རིང་བོར་མི་ཐོགས་པར་ཐར་པ་བླ་ན་མེད་པའི་གོ་འཕང་མངོན་
དུ་བྱ་བར་འགྱུར་བ་ཡིན། ཁྱད་པར་དུ་དགེ་འདུན་གྱི་སྡེ་གསར་ འཛུགས་བྱས་པས་
སྡེ་འདིར་བཞུགས་པའི་དགེ་འདུན་རྣམས་ཐུགས་འདུན་གཅིག་ཏུ་དྲིལ་ཏེ་ཆོས་ཚི
གས་བཞི་བ་གཅིག་གསུངས་པ་དང༌། མདོ་སྔགས་ཀྱི་ཆོས་ཚིགས་གཅིག་གི་དོན་ལ་ཐོ
ས་བསམ་བྱས་པ་ནས་བཟུང་། མཐར་ཐུག་སངས་རྒྱས་ཐོབ་པའི་བར་གྱི་ཕན་ཡོན་
སྦྱིན་བདག་ལ་རྒྱུན་མི་འཆད་པར་འབྱུང་བ་དང༌། དགེ་ འདུན་གྱི་གནས་མལ་
དང་འཚོ་བ་ཞབས་ཏོག་བརྙེན་བཀུར་སྤྱི་རྫས་སོགས་གང་བྱས་བ་ལ་དགེ་འདུན་རྣ
མས་ཀྱིས་ནམ་ལོངས་སྤྱོད་རེས་ཀྱིས་སྦྱིན་བདག་ལ་ཕན་ཡོན་ རྒྱུན་མི་འཆད་དུ་འབྱུ
ང་བ་དང་། སྐུ་གཟུགས་དང་མཆོད་རྟེན་གཙུག་ལག་ཁང་སོགས་བཞེངས་པའི་སྦྱིན་
བདག་རྣམས་དང་། ལས་བྱེད་འབྲེལ་ཐོགས་ཕོ་མོ་རྣམས་ཀྱི་ སྡིག་སྒྲིབ་འདག་ཅི
ང་ཕན་ཡོན་ཐོབ་པར་མ་ཟད། ལས་བྱེད་རྣམས་ཀྱི་རྐང་འོག་ཏུ་བསད་པའི་འབུ་སྲི
ན་རྣམས་དང་། ལས་བྱེད་དེ་དག་གི་ཆེད་དུ་བཟའ་བཏུང་གཡོ་བསྐོལ་བྱས་པའི་དུ་
བ་ཕོག་པའི་སེམས་ཅན་རྣམས་ཀྱང་ངན་སོང་དུ་མི་ལྟུང་ཞིང་། ཞིང་གི་མཐུ་ལ་བརྟེ
ན་ནས་ཐར་པའི་ས་བོན་ཁྱད་པར་ཅན་འཇོག་པ་ཡིན། རྒྱལ་བའི་སྐུ་གསུང་ཐུགས་
ཀྱི་རྟེན་རང་གྲུབ་ཙམ་ཉིད་ནས་ལྷ་དང་བཅས་པའི་འཇིག་ རྟེན་ཐམས་ཅད་ཀྱིས་
499 -

ཁྲི་བཤད། ཚོགས་གཏམ། ཚིག་བཀྲ། རབ་གནས་ཀྱི་བཤད་པ་སོགས།
ཕྱག་དང་མཆོད་པའི་འོས་སུ་གྱུར་པ་ཡིན་མོད་ཀྱང་། རྟེན་ བཞེངས་གྲུབ་ནས་རིང་
བོར་མི་ཐོགས་པར་རབ་ཏུ་གནས་པའི་ཆོ་ག་ངེས་པར་བྱེད་དགོས་པ་དང་། མ་བྱས་
ན་ཉེས་དམིགས་ཀྱང་མང་དུ་འབྱུང་བར་རབ་གནས་ཀྱི་ རྒྱུད་ལ་སོགས་པ་ནས་
ཡང་ཡང་གསུངས་ལ། དགོན་གནས་འདིར་སྔར་རབ་གནས་མདོར་བསྡུས་རེ་ཙམ་
ལས་རྒྱས་པར་བྱེད་རྒྱུ་མ་སོང་བས་ད་ལམ་རབ་གནས་རྒྱས་པ་དགེ་ལེགས་རྒྱ་མཚོའི་
ཆར་འབེབས་ཀྱི་དགོངས་དོན་དཔལ་ལྡན་སྟོད་རྒྱུད་གྲྭ་ཚང་གི་ཕྱག་བཞེས་ལྟར་ལེ
གས་པར་སྒྲུབ་པའི་སྦྱོར་བའི་སྐབས་སུ་བདག་འཇུག་གིས་རྒྱུད་དག་པར་བྱེད་པ་སྔོ
ན་དུ་བཏང་སྟེ། ཁྲུས་བུམ་འདག་རྫས་སོགས་བྱིན་ཀྱིས་བརླབས་པ་དང་། རབ་ཏུ་
གནས་བྱའི་ལྷ་རྣམས་དམ་ཚིག་པར་བསྐྱེད་པ་མེ་ལོང་གི་གཟུགས་བརྙན་དང་ལྷན་
གཅིག་ཏུ་ཁྲུས་དཀྱིལ་དུ་བཀོད༌་པ་ལ་དཀྱིལ་འཁོར་དུ་འཇུག་པའི་སྐོར་དང་། སྦྱང་
བ་དང་ཁྲུས་ཀྱི་རིམ་པ་རྒྱས་པར་བྱས་ཏེ། ཡེ་ཤེས་པ་ལ་སྙན་གསན་འབུལ་བ། ཕྱོ
གས་སྐྱོང་གི་གཏོར་མ་གཏོང་བ་སོགས་དང་། དངོས་གཞིའི་སྐབས་སུ་ཡང་སྦྱང་བ་
དང་ཁྲུས་སོགས་རྒྱས་བསྡུས་ཅི་རིགས་དང༌། ཡེ་ཤེས་པ་སྤྱན་དྲངས་ཏེ་དམ་ཡེ་དབྱེ
ར་མེད་དུ་བསྟིམ་ནས་བླ་མ་དང་གཙོ་བོ་ཐ་མི་དད་པས་བླ་མའི་བྱ་བ་དང་། རབ་ཏུ་
གནས་པའི་ལྷ་རྣམས་ཀྱིས་སློབ་མའི་བྱ་བ་མཛད་པར་མོས་ཤིང༌། རང་ཉིད་ཀྱིས་མཆོ
ད་གཡོག་ལྟ་བུའི་ཚུལ་དུ་དབང་བཞི་རྫོགས་པར་བསྐུར། དེ་ནས་ཁྲུས་དཀྱིལ་གྱི་ལྷ་
ཐབ་ཏུ་སྤྱན་དྲངས་ཏེ་རྒྱས་པའི་སྦྱིན་སྲེག་གིས་ཚིམས་པར་བྱ་བ་དང་། སྤྱན་དབྱེ་བ་
དང་། བརྟན་བཞུགས་དང་། མངའ་འབུལ་གྱི་རིམ་པ་རྒྱས་པར་བྱེད། ད་དུང་དེ་
ལས་ཀྱང་རྒྱས་པར་བྱེད་ན་བགེགས་གཏོཪ་དང་འབྲེལ་བར་དྲག་ པོའི་སྦྱིན་སྲེག་
དང་། ལྷ་དབང་དུ་བྱེད་པའི་སྦྱིན་སྲེག་ཀྱང་བྱེད་དགོས་པ་ཡིན། སྤྱིར་རབ་ཏུགནས་
བྱ་ཡང་སྐུ་གསུང་ཐུགས་རྟེན་ཙམ་དུ་མ་ཟད་སངས་རྒྱས་ཀྱི་ཡེ་ཤེས་ ཆོས་སྐུས་གར་
ཁྱབ་ཀྱི་བསྟན་གཡོ་རབ་འབྱམས་མཐའ་དག་རབ་ཏུ་གནས་པ་བྱས་ ཆོག་པ་རྒྱུད་
དང་དགོངས་འགྲེལ་དུ་མ་ནས་གསུངས་པས་ན་དམིགས་པ་རྒྱ་གང་ཚེ་བྱས་ཏེ། འཇི
- 500 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
ག་རྟེན་ཁམས་ཀྱི་མཆོག་གསུམ་གྱི་རྟེན་གང་ཡོད། ས་རྡོ་རི་བྲག་རྩི་ཤིང་ནགས་ཚལ་
ཚུན་ཆད་ལ་རབ་ཏུ་གནས་པ་དང་། མ་མཐའའང་། རྔ་སྟོད་སྨད་ཀྱི་ ཡུལ་གྲུ་འདི
འི་སྐུ་གསུང་ཐུགས་རྟེན་དང་། གཙུག་ལག་ཁང་ཐམས་ཅད་དམིགས་ འོག་ཏུཚུད་
པ་བྱེད་དགོས། དེ་རིང་མཇུག་ཆོག་གི་སྐབས་སུ་ལྷག་ཆད་ཁ་སྐོང་བའི་ཞི་བའི་སྦྱིན་
སྲེག་དང་། ཆོས་སྲུང་རྣམས་ལ་གཏོར་མ་ཕུལ་ཏེ་རྟེན་རྣམས་ཀྱི་མཆོད་ཚོགས་དང་
འཕྲིན་ལས་རྒྱས་པའི་འཕྲིན་ལས་བཅོལ་བ་ལ་ཆོས་སྐྱོང་བསྒོ་བ་ཞེས་བྱ། དེ་ནས་ཡོ
ཞིང་རྟེན་
ན་བདག་བསྒོ་བ་ལ་སྦྱིན་པའི་བདག་པོ་ལྷར་བསྐྱེད་དེ་མཆོད་པ་འབུལ་
རྣམས་ཇི་སྲིད་གནས་ཀྱི་བར་དུ་མཆོད་པ་དང་། ཁྱད་པར་ཞག་བདུན་གྱི་བར་དུ་
མཆོད་པ་རྒྱ་ཆེན་པོས་མཆོད་དགོས་པར་གདམས་པ་ཡིན། དེ་ནས་བཅོམ་ ལྡན་
འདས་ཀྱིས་བདེན་ཚིག་གིས་བྱིན་གྱིས་བརླབས་པའི་བཀྲ་ཤིས་པའི་རྫས་བརྒྱད་པོ་
འདི་དག་ལས་མེ་ལོང་གི་རང་དོན་སྤངས་རྟོགས་ཕུན་ཚོགས་ཆོས་ཀྱི་སྐུ་མངོན་དུ་བྱེ
ད་པའི་རྟེན་འབྲེལ་བསྒྲིག་པ་དང་། གཞན་དོན་ལ་འཕྲིན་ལས༌བཞི་ལས་ནད༌ལྟ་ བུ
ནད་ཀྱི་
འི་འབྲས་བུ་སྡུག་བསྔལ་ཞི་བར་བྱེད་པའི་རྟེན་འབྲེལ་གྱི་རྫས་གྷི་ཝང་དང་།
རྒྱུ་ལྟ་བུ་ལས་ཉོན་གྱི་ཀུན་འབྱུང་ཞི་བྱེད་ཀྱི་རྫས་ཞོ་དང་། རྒྱས་པའི་ལས་ལ་ཚེ་ རི
ང་བར་བྱེད་པའི་རྫས་དུར་བ་དང་། བསོད་ནམས་རྒྱས་པར་བྱེད་པའི་རྫས་བིལ་བ་
དང༌། ཆོས་ཀྱི་དཔལ་འབྱོར་ལུང་རྟོགས་ཀྱི་ཡོན་ཏན་རྒྱས་པར་བྱེད་པའི་རྟེན་ འབྲེ
ལ་ཀྱི་རྫས་དུང་དང་། དབང་གི་ལས་འགྲུབ་པར་བྱེད་པའི་རྫས་ལི་ཁྲི་དང་། དྲག་
པོའི་ལས་འགྲུབ་པར་བྱེད་པའི་རྟེན་འབྲེལ་གྱི་རྫས་ཡུངས་དཀར་ཏེ། རྫས་དེ་ རྣ
མས་དངོས་སམ་བྲིས་པ་ཚུན་ཆད་ཐོག་མར་སྦྱིན་བདག་རྣམས་ལ་གཏད། དེ་ནས་ཚོ
གས་པ་རྣམས་ཀྱི་ཕྱག་ཏུ་གཡས་སྐོར་དུ་བརྒྱུད་ཅིང་མཐར་རྟེན་གྱི་དྲུང་དུ་ཕུལ་བ་ལ་
བརྟེན་ནས་ཕྱི་ནང་གི་བཀྲ་མི་ཤིས་པའི་རིགས་མཐའ་དག་ཞི་སྟེ་དོན་གཉིས་ལྷུན་གྱི
ས་གྲུབ་པའི་བཀྲ་ཤིས་དང་དགེ་མཚན་རྒྱ་ཆེན་པོས་སྣོད་བཅུད་ཐམས་ཅད་ཡོངས་
སུ་ཁྱབ་པར་བྱིན་གྱིས་བརླབས་པའི་སྤྱན་དམིགས་གནང་བར་ཞུ། འདི་ནི་རྔ་བའི་
- 501 -

ཁྲི་བཤད། ཚོགས་གཏམ། ཚིག་བཀྲ། རབ་གནས་ཀྱི་བཤད་པ་སོགས།
དགོན་གསར་དུ་རབ་གནས་ཆེན་པོའི་སྐབས་བཤད་པ་མདོར་བསྡུས་བྱས་པ་ཡི་གེར་འཁོད་དགོས་
ཚུལ་